***ОБЩИНСКА ИЗБИРАТЕЛНА КОМИСИЯ-ХАРМАНЛИ***

**ПРОТОКОЛ №25**

**от проведено заседание на ОИК - Харманли на 21.10.2019 г.**

Днес, **21.10.2019** година в 17:30 часа се проведе заседание на назначената с Решение на ЦИК №926-МИ от 30.08.2019 г. ОИК-Харманли - за провеждане на изборите за общински съветници и за кметове на 27.10.2019 година. Присъстваха: Стела Георгиева Стратиева, Димка Господинова Стаматова, Янка Иванова Минова, Силвия Георгиева Георгиева, Йорданка Трендафилова Христова, Теодора Петрова Димитрова, Стефания Добрева Иванова, Мария Жекова Петрова, Милена Димитрова Господинова-Ванчева, Ваня Въкова Еджиева, Пенка Желева Аспарухова, Галя Христова Аспарухова и Пенка Вълчева Каснакова – Димитрова.

Заседанието се проведе при следния дневен ред :

1.Изключване на заснемащи устройства в изборните помещения при произвеждането на изборите за общински съветници и за кметове, насрочени на 27 октомври 2019 г.

2.Реда за предаване от СИК на ОИК-Харманли на сгрешен при попълването му протокол с резултати от гласуването и получаване на нов протокол при произвеждане на изборите за общински съветници и за кметове, насрочени на 27 октомври 2019 г.

3.Предаване на общинска администрация на книжа и материали след произвеждането на изборите за общински съветници и за кметове, насрочени на 27 октомври 2019 г.

4.Определяне на мерки за организацията и работата на ОИК-Харманли в деня на изборите за общински съветници и за кметове, насрочени на 27 октомври 2019 г.

5.Определяне на членове на ОИК-Харманли за предаване на избирателните списъци на ТЗ на ГД „ГРАО“ след произвеждане на изборите за общински съветници и за кметове, насрочени на 27 октомври 2019 г.

6.Определяне на член от ОИК-Харманли, който в предизборния ден предава на председателя на СИК в присъствието на зам.-председател, секретар и членове на СИК посочените в чл.215 от ИК изборни книжа и материали, както и да подписва протоколи за предаване и приемането им.

Присъствали: 13, гласували „за“ – 13: Стела Георгиева Стратиева, Димка Господинова Стаматова, Янка Иванова Минова, Силвия Георгиева Георгиева, Йорданка Трендафилова Христова, Теодора Петрова Димитрова, Стефания Добрева Иванова, Мария Жекова Петрова, Милена Димитрова Господинова-Ванчева, Ваня Въкова Еджиева, Пенка Желева Аспарухова, Галя Христова Аспарухова и Пенка Вълчева Каснакова – Димитрова.

Против – няма.

**РЕШЕНИЕ**

**№88-МИ**

**ОТНОСНО:** Изключване на заснемащи устройства в изборните помещения при произвеждането на изборите за общински съветници и за кметове, насрочени на 27 октомври 2019 г.

Във връзка с изпълнение на общите принципи на Изборния кодекс за осигуряване на всеобщо, равно и пряко избирателно право с тайно гласуване и свободно изразяване волята на избирателите в изборите за общински съветници и за кметове.

На основание чл.3 ал.1, чл.87 ал.1, т.1 от ИК, във връзка с решение №1444-МИ/18.10.2019 г. на ЦИК, ОИК-Харманли

**РЕШИ:**

1. В деня на изборите за общински съветници и за кметове, насрочени на 27 октомври 2019 г. на територията на цялата община в периода от 7:00 ч. до 20:00 ч., а там където гласуването продължава и след това, но не по-късно от 21:00 ч., да бъде преустановено използването и да се изключат всички заснемащи устройства (камери) и закрити техните обективи в изборните помещения, в които са разположени секционните избирателни комисии.

2. Посоченото в т.1 се извършва в изборните помещения и при произвеждане на втори тур за избори.

3. ОИК-Харманли осъществява контрол за наличие на включени заснемащи устройства в помещенията за гласуване в изборния ден.

**Решението** да се изпрати за сведение и изпълнение на община Харманли.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№89-МИ**

**ОТНОСНО:** Реда за предаване от СИК на ОИК-Харманли на сгрешен при попълването му протокол с резултати от гласуването и получаване на нов протокол при произвеждане на изборите за общински съветници и за кметове, насрочени на 27 октомври 2019 г.

На основание чл.87, ал.1, т.1, чл.433 от ИК, във връзка с решение №1180-МИ/24.09.2019 г. на ЦИК, ОИК-Харманли

**РЕШИ:**

1. Определя начина на връщане на сгрешения протокол (Приложение №89-МИ и или приложение №90-МИ от изборните книжа) и предаване на новия протокол с приемо-предавателен протокол (Приложение №88-МИ) от изборните книжа от СИК на ОИК-Харманли както следва:

- ако при приемане и обработка на секционните протоколи Общинска избирателна комисия Харманли установи, че фабричният номер на представен протокол не съответства на получения от СИК протокол, както и когато установи съществено несъответствие във вписаните в протокола данни, което не може да се отстрани от тримата приносители на протокола, в Общинска избирателна комисия Харманли се събира цялата СИК и заедно с Общинска избирателна комисия Харманли извършват ново преброяване на гласовете след приемането на протоколите на всички останали секционни избирателни комисии;

- СИК връща сгрешения протокол на определения с настоящото решение на ОИК неин член, като фабричният му номер се сверява с номера на протокола, вписан в протокола за приемането и предаването на изборните книжа по чл. 215, ал. 4 ИК (Приложение № 85-МИ от изборните книжа). При несъответствие между номерата, това обстоятелство се отразява в приемо-предавателния протокол (Приложение № 88-МИ от изборните книжа). След получаване на сгрешения протокол определеният с решения на ОИК неин член предават на СИК новия формуляр на секционен протокол.

2. За предаване на сгрешения и получаване на нов формуляр на протокол всички членове на СИК и определеният с настоящото решение член на Общинска избирателна комисия Харманли подписват приемо-предавателен протокол в два екземпляра – Приложение № 88-МИ от изборните книжа, в който се вписват фабричните номера на сгрешения и на новия формуляр на протокол, след което приемо-предавателният протокол се подписва от всички членове на СИК и от определеният член на Общинска избирателна комисия Харманли.

3. Сгрешените секционни протоколи се описват по номера по реда на постъпване в опис, който се съхранява в Общинска избирателна комисия Харманли.

4. Общинска избирателна комисия Харманли изпраща сканирани екземпляри от сгрешените секционни протоколи и от описа за анализ по електронната поща на електронния адрес на ЦИК преди предаването им на общинската администрация по реда на т. 10 от Решение № 1180-МИ от 24.09.2019 г. на ЦИК.

5. Определя Председателя на Общинска избирателна комисия Харманли  да приема сгрешен протокол (Приложение № 89-МИ и/или Приложение № 90-МИ) и предава нов протокол с приемо-предавателен протокол (Приложение № 88-МИ) от изборните книжа на СИК:

- Стела Георгиева Стратиева

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№90-МИ**

**ОТНОСНО:** Предаване на общинска администрация на книжа и материали след произвеждането на изборите за общински съветници и за кметове, насрочени на 27 октомври 2019 г.

На основание чл.87, ал.1, т.1 и т.33, във връзка с чл.457 ал.4 от ИК, решение №1180-МИ/24.09.2019 г. на ЦИК, ОИК-Харманли

**РЕШИ:**

 1. Определя следните членове на Общинска избирателна комисия Харманли да предадат на общинска администрация екземплярите от приемо-предавателните протоколи (Приложение № 88-МИ от изборните книжа) за Общинска избирателна комисия Харманли и оригиналите на сгрешените секционни протоколи в 7-дневен срок от обявяване на резултатите от изборите по реда на чл. 87, ал. 1, т. 33 от ИК, едновременно с изборните книжа и материали по чл. 457, ал. 4 от ИК:

- Милена Димитрова Господинова-Ванчева

- Теодора Петрова Димитрова

2. Екземплярите от приемо-предавателните протоколи (Приложение № 88-МИ от изборните книжа) за Общинска избирателна комисия Харманли и оригиналите на сгрешените секционни протоколи се предават от Общинска избирателна комисия Харманли на общинската администрация в 7-дневен срок от обявяване на резултатите от изборите по реда на чл. 87, ал. 1, т. 33 ИК, едновременно с изборните книжа и материали по чл. 457, ал. 4 от ИК.

3. Екземплярите от приемо-предавателните протоколи и оригиналите на сгрешените секционни протоколи, както и изборните книжа и материали по чл. 457, ал. 4 от ИК, да се съхраняват в помещенията, определени от кмета на общината по чл. 445, ал. 8 от ИК.

4.Настоящото решение се прилага от СИК и ОИК при евентуален втори тур при изборите в съответната община или кметство.

Копие от настоящото Решение да се изпрати до Кмета на община Харманли за сведение и изпълнение.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№91-МИ**

**ОТНОСНО:** Определяне на мерки за организацията и работата на ОИК-Харманли в деня на изборите за общински съветници и за кметове, насрочени на 27 октомври 2019 г.

На основание чл.87, ал.1, т.1 от ИК, ОИК-Харманли.

**РЕШИ:**

   1.Указва на Кмет на Община Харманли или на оправомощени от него лица от общинската администрация в деня на изборите – 27.10.2019 г., да създаде необходимата организация за събиране от СИК, обобщаване и съобщаване в Общинска избирателна комисия Харманли на информация, както следва:

– до **7:45 ч.** – открит ли е изборният ден във всички секции, явили ли са се всички членове на СИК и налице ли е необходимият кворум за започване на дейността им, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове;

-до **10:00 ч., 12:30 ч. и 17:30 ч.**в изборния ден общинската администрация събира информация от СИК за избирателната активност, като посочват броя на гласувалите избиратели. Информацията се събира от определено със заповед на кмета на общината лице*,*което обобщава събраната информация за общината и я изпраща на Общинска избирателна комисия Харманли  по електронен път/факс/телефон на Общинска избирателна комисия Харманли.

– до **10:15 ч., 13:15 ч. и 17:15 ч.** – броя на гласувалите в изборите за общински съветници и за кметове според броя на подписите им в избирателните списъци съответно към **10:00 ч., 13:00 ч. и 17:00 ч.**

– до **20:15 ч**. – информация за приключване на гласуването в изборния ден и за секциите, в които гласуването продължава **след 20:00 ч.**

Копие от настоящото Решение да се изпрати до Кмета на община Харманли за сведение и изпълнение.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№92-МИ**

**ОТНОСНО:** Определяне на членове на ОИК-Харманли за предаване на избирателните списъци на ТЗ на ГД „ГРАО“ след произвеждане на изборите за общински съветници и за кметове, насрочени на 27 октомври 2019 г.

На основание чл.87, ал.1, т.1 от ИК и във връзка с Решение №1129-МИ/18.09.2019 г. на ЦИК, ОИК-Харманли.

**РЕШИ:**

**1.** Определя следните членове на Общинска избирателна комисия Харманли, които да предадат по опис протокол ТЗ на ГД „ГРАО“ пликовете по т.1 от Решение №1129-МИ/18.09.2019 г. на ЦИК с книжата в тях не по-късно от 31 октомври 2019 г.(за първи тур) и 7 ноември 2019 г. (за втори тур):

- Йорданка Трендафилова Христова – зам.-председател

- Пенка Желева Аспарухова

- Пенка Вълчева Каснакова - Димитрова

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**РЕШЕНИЕ**

**№93-МИ**

**ОТНОСНО:** Определяне на член от ОИК-Харманли, който в предизборния ден да предава на председателя на СИК в присъствието на зам.-председател, секретар и членове на СИК посочените в чл.215 от ИК изборни книжа и материали, както и да подписва протоколи за предаване и приемането им.

На основание чл.87, ал.1, т.1, чл.215, ал.4, от ИК, ОИК-Харманли

**РЕШИ:**

Определя Стела Георгиева Стратиева – в предизборния ден да предава на председателя на СИК в присъствието на зам.-председател, секретар и членове на СИК посочените изборни книжа и материали в чл.215 от ИК, и съответно да подписва протоколи за предаване и приемането им.

**Решението** да бъде публикувано незабавно на интернет страницата на ОИК-Харманли, поставено на общодостъпно място на таблото.

**Решението** подлежи на оспорване пред ЦИК в 3 дневен срок от обявяването му по реда на чл.88 от ИК.

**СТЕЛА СТРАТИЕВА**

*Председател на ОИК*

**ДИМКА СТАМАТОВА**

*Секретар на ОИК*